text: — Нягледзячы на складанасці, нашы хлебаробы даказалі, што могуць дабівацца вынікаў пры любых умовах. Засыпана ў засекі 44,4 тысячы тон зерня — на 2,5 тысячы тон больш, чым у папярэднім годзе. Нарыхтавана дастатковая колькасць кармоў для жывёлы. Ужо зараз працуем на будучы ўраджай: рамантуем тэхніку, маем неабходную колькасць насення зерня і бульбы, паліва, што дазволіла падымаць зябліва нават у снежні. Увесь збожжавы клін зойме 20 тысяч гектараў, з якіх пастараемся сабраць не менш 60 тысяч тон зерня.
  — Многа ўсяго добрага. Па-першае, будзе запушчана першая чарга металапракатнага завода коштам 250 мільёнаў долараў. З яго канвеера сыйдзе чорны металічны ліст, які, дарэчы, хутчэй за ўсё, стане ўжывацца для вырабу кузава легкавіка “БелДжы”. У 2019 годзе ММПЗ выйдзе на поўную магутнасць — 250 тысяч тон белай бляхі ў год, якая шырока выкарыстоўваецца ў харчовай, парфюмернай, лакафарбавай прамысловасці. Каля 30 тысяч тон пойдзе на ўнутраны рынак, што поўнасцю дазволіць замяніць імпарт, астатняе — на экспарт. Прадпрыемства ўнікальнае само па сабе, аснашчаецца сучасным энергазберагаючым тэхналагічным абсталяваннем, якое здольна выпускаць высакаякасную прадукцыю з мінімальнымі затратамі. Нездарма, завод яшчэ будуецца, а пажаданні набываць яе ўжо выказалі шэраг краін. Гэта чвэрць даходнай часткі бюджэту. Гэта — дарогі, школы, іншыя сацыяльныя аб’екты. І новыя рабочыя месцы — заводу спатрэбіцца паўтысячы спецыялістаў. Гэта значыць, прадпрыемства аўтаматычна набывае статус градаўтваральнага. І калі сёння ў Міёрах жыве каля 8 тысяч жыхароў, то ў бліжэйшыя гады іх колькасць павялічыцца сама менш на тысячу. Напрыклад, прыехаў да нас энергетык з Мінска. У сталіцы засталася яго жонка, педыятр па спецыяльнасці, і двое дзяцей. Іх ён неўзабаве перавязе да сябе. Для персаналу завода ўжо здадзена 5 васьмікватэрных дамоў, узвядзенне жылля працягваецца.
  — Парадуе міёрцаў у новым годзе, як стала вядома, і яшчэ адзін не менш важны і доўгачаканы аб’ект — раённая бальніца?
  — Сапраўды, вельмі доўгачаканы. Будаўніцтва яго пачыналі яшчэ ў савецкія часы і толькі ў 2010-м зноўку вярнуліся да яго. А сёлета дзякуючы прамому ўказанню Прэзідэнта здаць аб’ект у маі 2018 года будоўля пайшла паскоранымі тэмпамі і будзе завершана ў тэрмін. Больш таго, вырашана побач з бальніцай узвесці і паліклініку. Хутчэй за ўсё, ужо ў студзені новага года прыступім да распрацоўкі дакументацыі па ёй.